armvectores/hy_wikipedia_2023 huggingface dataset:
Պովր

Պովր (ֆր.՝ Pauvres), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 182 մարդ, բնակչության խտությունը` 14.40 մարդ/կմ²։ Բնակավայրը զբաղեցնում է 12.64 կմ² տարածք։


== Աշխարհագրություն ==
Գտնվում է Փարիզ քաղաքից 170 կմ արևելք, Շալոն ան Շամպայն քաղաքից 55 կմ հյուսիս, Շառլվիլ Մեզիեր քաղաքից 45 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 126 աշխատունակ (15-64 տարեկան) բնակիչ, որոնցից ակտիվ էին 95-ը, իսկ ոչ ակտիվները` 31։ Ակտիվության ցուցանիշը կազմում է 75,4 %։ 95 աշխատունակ մարդկանցից աշխատել է 84 անձ (42 տղամարդ և 42 կին)։ Գործազուրկ են եղել 11 անձ (4 տղամարդ և 7 կին)։ 31 անաշխատունակներից 10-ը եղել են աշակերտներ կամ ուսանողներ, 15-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ուբինսկոե (գյուղ, Ուբինսկի շրջան)

Ուբինսկոե (ռուս.՝ Убинское), գյուղ Ռուսաստանի Նովոսիբիրսկի մարզի Ուբինսկի շրջանի կազմում։
Բնակչությունը 2006 թվականին գրանցված տվյալներով կազմում էր 6420 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոզմարի Դանսմոր

Ռոզմարի Դանսմոր (անգլ.՝ Rosemary Dunsmore, հուլիսի 13, 1953(1953-07-13) կամ հուլիսի 13, 1952(1952-07-13), Էդմոնտոն, Կանադա), կանադացի դերասանուհի և թատրոնի ռեժիսոր։


== Կենսագրություն ==
Դանսմորը ծնվել է Ալբերտա նահանգի Էդմոնտոն քաղաքում։ 1973 թվականին ավարտել է Յորկսկիի համալսարանը, որից անմիջապես հետո սկսել է կարիերան բեմում։ Այդ ժամանակից ի վեր նա բազմաթիվ դերեր է խաղացել կանադական բեմում, իսկ 1980-ականներից աշխատել է նաև հեռուստատեսությունում։
Հեռուստատեսությունում Դանսմորը հայտնի է իր երկրորդական դերերով «Քեմփբելներ», «Ճանապարհ դեպի Էյվոնլի» և «Ռեգենեզիս» սերիալներում։ Տարբեր տարիների նա նկարահանվել է բազմաթիվ հեռուստաֆիլմերում և մինի սերիալներում, ներառյալ «Աննան կանաչ կտուրներից. Շարունակություն» (1987), իսկ ամերիկյան հեռուստատեսությունում հայտնվել է «Լոս Անջելեսի օրենք», «Մթնշաղի գոտի» և «Գեղեցկուհին և հրեշը» ֆիլմերում։ Դանսմորը երկու անգամ առաջադրվել է «Ջեմինի» մրցանակի, «Գեղասահորդուհի» հեռուստաֆիլմում (1988) և «Թաց գործերի բաժին» սերիալում (2001) կատարած դերերի համար։ Նա նաև ստացել է ACTRA Award «Հաստափոր բանաձև» (2008) կինոֆիլմում կատարած դերի համար։ 2015 թվականին Դանսմորը միացել է BBC America-ի «Մթին երեխան» սերիալի նկարահանումներին։


== Ծանոթագրություններ ==


== Արտաքին հղումներ ==
Ռոզմարի Դանսմոր Internet Movie Database կայքում
Բելգիայի Օլիմպիական Կոմիտե

Բելգիայի Օլիմպիական Կոմիտե (հոլ.՝ Belgisch Olympisch en Interfederaal Comité), կազմակերպություն, որը ներկայացնում է Բելգիան։ Կազմակերպությունը հիմնադրվել և դարձել է ՄՕԿ-ի անդամ 1906 թվականին։ Կազմակերպության շտաբ-բնակարանը գտնվում է Բրյուսելում։


== Բելգիան Օլիմպիական խաղերում ==
Բելգիան առաջին անգամ մասնակցել է Անտվերպեն կայացած 1920 թվականի ամառային օլիմպիական խաղերին։


== Տես նաև ==
Բելգիան Օլիմպիական խաղերում


== Ծանոթագրություններ ==


== Արտաքին հղումներ ==
Պաշտոնական կայքը
Սուխեցկոե

Սուխեցկոե (ուկրաիներեն՝ Сухецьке), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Սուխեցկոե գյուղում բնակվում էր 39 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռոն Հարփեր

Ռոնալդ (Ռոն) Հարփեր (անգլ.՝ Ronald "Ron" Harper, հունվարի 20, 1964(1964-01-20), Դեյթոն, Օհայո, ԱՄՆ), ամերիկացի նախկին պրոֆեսիոնալ բասկետբոլիստ, որը հանդես է եկել Բասկետբոլի ազգային ասոցիացիայում։


== Խաղացողի կարիերա ==
Խաղացել է հարձակվող պաշտպանի և թեթև հարձակվողի դիրքերում։ Սովորել է Օհայոյի համալսարանում։ 1986 թվականի NBA դրաֆթի ժամանակ ընտրվել է «Կլիվլենդ Կավալիերս» ակումբի կողմից՝ 8-րդ համարի ներքո։ Հետագայում հանդես է եկել «Լոս Անջելես Կլիպերս», «Չիկագո Բուլս» և «Լոս Անջելես Լեյքերս» ակումբների կազմում։ NBA-ում ընդհանուր առմամբ անցկացրել է 15 մրցածրջան։ Ռոն Հարփերը հինգ անգամ «Բուլս» և «Լեյքերս» ակումբների կազմում դարձել է NBA չեմպիոն։ Ընդգրկվել է NBA սկսնակների առաջին հավաքականի մեջ (1987)։ 1986 թվականին ընդգրկվել է NCAA երկրորդ հավաքականի մեջ, ինչպես նաև երկու անգամ ճանաչվել է Mid-American կոնֆերենցիայի տարվա բասկետբոլիստ (1985—1986)։ NBA կարիերայի ընթացքում ընդհանուր առմամբ խաղացել է 1009 խաղ, որոնցում հավաքել է 13 910 միավոր (13,8 մ/խ), կատարել է 4309 անդրադարձ, 3916 փոխանցում, 1716 խլում և 729 բլոկշոտ։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ Օֆ ===


== Տես նաև ==
1000 և ավելի խաղի մասնակցած NBA բասկետբոլիստների ցանկ


== Ծանոթագրություններ ==


== Արտաքին հղումներ ==
Ռոն Հարփերի պաշտոնական կայքը Archived 2015-03-17 at the Wayback Machine. (անգլ.)
Վիճակագրությունը NBA.com կայքում (անգլ.)
Բակիր

Բակիր, Էլմա, լեռ Կիլիկիայում, Հաճըն քաղաքից հյուսիս։


== Ծանոթագրություններ ==
Սոմխեթական չրխկան

Սոմխեթական չրխկան (լատ.՝ Cardiophorus somcheticus), չրխկանների ընտանիքին պատկանող միջատ։ Գրանցված է Հայաստանի Հանրապետության Կարմիր գրքում։


== Նկարագրություն ==
5,3-5,9 մմ մարմնի երկարությամբ, սև մարմնով և բեղիկներով, կարմիր առաջնամեջքով, առջևի եզրին չհասնող ձվաձև կամ խաչաձև, սև բծեր ունեցող կարմրադարչնագույն ոտքերով փոքր չափի բզեզ է։


== Տարածվածություն ==
Համարվում է Հայաստանի էնդեմիկ, ներկայում հայտնի է Իջևան քաղաքի շրջակայքից (Տավուշի մարզ)։


== Էկոլոգիա ==
Սոմխեթական չրխկանն ապրում է սաղարթավոր անտառների բացատներում։
Կենսաբանական առանձնահատկությունները հայտնի չեն, բզեզները հանդիպում են հունիսի վերջին-հուլիսին՝ հովանոցազգի բույսերի ծաղիկների վրա։


== Պահպանություն ==
Ծայրահեղ սահմանափակ արեալով հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես վտանգված տեսակ։
Թվաքանակը և դրա փոփոխության միտումները ցածր են, հայտնի են եզակի նմուշներ։
Վտանգման հիմնական գործոններից է ապօրինի անտառահատումներով, չկարգավորված ռեկրեացիայի հետևանքով հողերի պնդացումով պայմանավորված անտառային էկոհամակարգերի դեգրադացումը։
Պահպանության միջոցառումներ չեն իրականացվում։


== Ծանոթագրություններ ==
Իտալիայի Սենատ

Իտալիայի Սենատ (իտալերեն՝ Senato della Repubblica), Իտալիայի երկպալատ կառավարության պալատներից մեկը (մյուսը՝ Պատգամավորների պալատ)։ Ներկայիս ձևով հիմնադրվել է 1948 թվականի մայիսի 8-ին, սակայն նախկինում գոյություն է ունեցել Իտալիայի թագավորության օրոք որպես «Senato del Regno» (Թագավորության Սենատ)՝ որպես 1848 թվականի մայիսի 8-ին հիմնադրված Sardinia-Piedmont-ի Senato Subalpino (Ենթալպյան Սենատ) շարունակություն։ Ունի երկու տիպի անդամներ՝ սենատորներ կամ պատվավոր սենատորներ (իտալերեն՝ Onorevole Senatore): Սենատի նստավայրն է Հռոմի Մադամա պալատը։


== Կազմ ==
Իտալիայի Սենատը բաղկացած է 315 ընտրված սենատորներից և 6 ցմահ սենատորներից։ Ընտրված սենատորները պետք է լինեն ավելի քան 40 տարեկան, որոնց ընտրում է Իտալիայի 25 տարին լրացած քաղաքացիներից կազմված ընտրազանգվածը, իսկ 6 ցմահ սենատորները, ովքեր ներկայացնում են Իտալիայից դուրս ապրող իտալացիների շահերը, ընտրվում են տարածաշրջանային հիմունքներով։ Ցմահ սենատորի պաշտոնի համար կարող են հավակնել Իտալիայի նախկին նախագահները, ինչպես նաև սոցիալական, գիտական, գեղարվեստական կամ գրական բնագավառներում ակնառու ծառայություն մատուցած, նախագահի կողմից նշանակված հինգ քաղաքացիներ։
6 ցմահ սենատորներն են՝

Ըստ օրենքի որպես երկրի նախկին նախագահ։Ջորջո Նապոլիտանո
Ըստ օրենքի որպես երկրի նախկին նախագահ։Կառլո Ադզելո Չամպի (անկախ քաղաքական գործիչ, Խառը խմբի անդամ)
1 տնտեսագետ (2011-2013 թվականներին եղել է Իտալիայի վարչապետ):Մարիո Մոնտի (Քաղաքացիական ընտրություն)
1 Պրիցկերի ճարտարապետական մրցանակի դափնեկիր։Ռենցո Պիանո (անկախ քաղաքական գործիչ, Խառը խմբի անդամ)
1 Նոբելյան մրցանակի դափնեկիր ֆիզիկոս, գյուտարար։Կարլո Ռուբիա (անկախ քաղաքական գործիչ, SVP-UV-PATT-UPT-PSI-MAIE անդամ)
1 ակադեմիկոս (Իտալիայի պատմության մեջ երրորդ կին ցմահ սենատորը):Ելենա Կատտանեո (անկախ քաղաքական գործիչ, SVP-UV-PATT-UPT-PSI-MAIE անդամ)Իտալիայի Սենատը տարբերվում է Եվրոպայի վերին պալատներից, քանի որ ունի նույն ուժն ու իրավասությունը, ինչ իր ստորին գործընկերը։   Երկու պալատներն էլ կարող են առաջ քաշել օրենքի նախագիծ և նույն ձևով էլ պետք է ընդունվի երկու պալատների կողմից։ Բացի այդ պաշտոնավարման համար Կառավարությանն անհրաժեշտ է ստանալ երկու պալատների համաձայնությունը։
Սենատում պաշտոնավարման ժամկետը հինգ տարի է։ Մինչև 1963 թվականի փետրվարի 9-ի սահմանադրական փոփոխությունը Սենատը ընտրվում էր վեց տարի պաշտոնավարման ժամկետով։ Ժամկետից շուտ Սենատը կարող է լուծարվել Հանրապետության Նախագահի կողմից (օրինակ, երբ կառավարությունը չի կարողացել ձեռք բերել ձայների մեծամասնությունը)։


== Ծանոթագրություններ ==


== Արտաքին հղումներ ==
www.senato.it Իտալիայի Սենատ. պաշտոնական կայք
www.senato.it/english/default.htm Իտալիայի Սենատ. պաշտոնական կայք
Մոխրոտիկ տղամարդ

«Նոքդաուն» (անգլ.՝ Cinderella Man, «Մոխրոտիկ-տղամարդ», կա նաև «մականունով Մոխրոտիկ» տարբերակը), ռեժիսոր Ռոն Հովարդի նկարչական ֆիլմը, որ հրապարակվել է 2005 թվականին։ Ֆիլմի հիմքը կազմում է բռնցքամարտիկ Ջեյմս Բրեդդոկի կյանքի պատմությունը։


== Սյուժե ==
Բռնցքամարտիկ Ջեյմս Բրեդդոկի հրաշալի կարիերան կարծես մոտենում է իր ավարտին։ Մի շարք վնասվածքների պատճառով նա այլևս չի կարողանում մենամարտել։ Ստանալով ծանր վնասվածքներ՝ նա ստիպված է լինում մեկ ուրիշ աշխատանք գտնել՝ իր ընտանիքին կերակրելու համար։ Բայց մի անգամ նրան առաջարկում են ոչ մեծ գումարով մենամարտել, բայց մարտը կանգնեցվում է, քանի որ երկու բռնցքամարտիկներն էլ ուժասպառ էին եղել, իսկ Բրեդդոկը ջարդել էր ձեռքը։ Բրեդդոկին որակազրկում են և խոստանում այլևս մենամարտի չթողնել։ Բայց ճակատագիրը նրան տվեց երկրորդ հնարավորությունը։ Վերջին րոպեին նա փոխարինում է ուրիշ բռնցքամարտիկի և մենամարտում աշխարհի չեմպիոնի կոչման համար։ Բրեդդոկը հաղթում է երրորդ փուլում, որը դառնում է սենսացիա։ Նա դրանից հետո հաղթում է մի քանի խաղեր նույնպես, և արդեն 1935 թվականի հունիսի 13֊ին նա ստիպված է լինում մենամարտել աշխարհի չեմպիոն՝ Մաքս Բերի հետ։ Բերը չորս տարի երիտասարդ է և ավելի բարձրահասակ։ Բերը իր մենամարտերում երկու մրցակից է սպանել։
Նրա կինը փորձում է նրան համոզել ետ կանգնել մարտից, սակայն Բրեդդոկը պատրաստվում է մրցել։ Մամուլը գրում է մոխրոտիկ բռնցքամարտիկի մասին, ով կարծես անվճար ճաշի բաժանման երթում հանկարծակի մենամարտի է բռնվել աշխարհի չեմպիոնի հետ։ Բրեդդոկը դառնում է բոլոր խեղճերի և անհույսների սիմվոլը։ Իր հաղթանակի համար աղոթում են Նյու Ջերսիի սովորական բնակիչներն։ Դաժան մենամարտի 15֊րդ փուլում Բրեդոկին հաջողվում է ճեղքել դիմադրությունը և հաղթել միավորներով։


== Դերերում ==
Ռասսել Քրոու ֊ Ջեյմս Բրեդդոկ
Ռենե Զելվեգեր ֊ Մեյ Բրեդոկ
Փոլ Ջիամատի ֊ Ջո
Կրեյգ Բիրկո ֊ Մաքս Բեր
Փեդի Կոնսիդայն ֊ Մայք Ուիլսոն
Բրյուս ՄակԳիլ ֊ Ջիմմի Ջոնսոն
Քոնոր Փրայս ֊ Ջեյ Բրեդոկ
Ռոզմարի Դեվիթ ֊ Սառա
Նիկոլաս Կեմպբել ֊ Սպորտի Լյուիս
Մեթյու Ջ․ Թեյլոր ֊ Պրիմո Կարներա
Չակ Շամատա ֊ Ռորիկ հայր
Ֆուլվիո Չեչերե ֊ ՄակԷվոյ մրցավար
Փիթեր ՄակՆիլ ֊ էլեկտիկ


== Պարգևներ և անվանակարգեր ==
2005 ֊ Ավստրիալական կինոհամալսարանի մրցանակ լավագույն միջազգային դերասանին (Ռասել Քրոու)
2006 ֊ Գիլդիայի մրցանակ ԱՄՆ կինոդերասաններին երկրորդական պլանի լավագույն տղամարդու դերի համար (Փոլ Ջամաթի)
2006 ֊ երեք անվանակարգեր «Օսկարի» համար՝ երկրորդական պլանի լավագույն տղամարդու դեր (Փոլ Ջամաթի), լավագույն մոնտաժ (Դենիել Հենլի, Մայք Հիլլ), լավագույն գրիմ (Դեյվիդ ԼեՌոյ Անդերսեն, Լենս Անդերսոն)
2006 ֊ երկու անվանակարգեր «Ոսկե գլոբուսի» համար՝ լավագույն տղամարդու դեր ֊ դրամա (Ռասել Քրոու), երկրորդական պլանի լավագույն տղամարդու դեր(Փոլ Ջամաթի)
2006 ֊ BAFTA մրցանակի անվանակարգ լավագույն յուրօրինակ սցենարի համար (Ակիվա Գոլդսման, Կլիֆ Հոլինգսվորթ)
2006 ֊ անվանակարգ «Արծաթե ժապավեն» մրցանակի համար՝ լավագույն ռեժիսորին (Ռոն Հովարդ)
2006 ֊ Գիլդիայի մրցանակ ԱՄՆ կինոդերասաններին լավագույն տղամարդու դերի համար (Ռասել Քրոու)


== Ծանոթագրություններ ==


== Արտաքին հղումներ ==
Պաշտոնական կայք
«Նոքդաուն»(անգլ.) ֆիլմը Internet Movie Database կայքում
Տեղեկություն ֆիլմի մասին Archived 2012-07-09 at the Wayback Machine. Rolling Stone(անգլ.)
Տեղեկություն ֆիլմի մասին Archived 2009-09-26 at the Wayback Machine. (անգլ.)
կայք՝ նվիրված ֆիլմին Archived 2008-09-21 at the Wayback Machine.
Ուիբոու շրջան (Մոնտանա)

Ուիբոու շրջան (անգլ.՝ Wibaux County), ԱՄՆ Մոնտանա նահանգի 56 վարչական միավորներից մեկը։ Ընդհանուր տարածությունը 2.302 կմ² է, բնակչությունը՝ 1.068 մարդ (2000 թ. տվյալներով)։ Շրջկենտրոնն է Ուիբոու բնակավայրը։ Կազմավորվել է 1914 թ.։
Կարապետ Ութուճյան

Կարապետ Սիմոնի Ութուճյան (հոկտեմբերի 27, 1823(1823-10-27), Բալաթ, Կոստանդնուպոլիս, Օսմանյան կայսրություն - 1904, Կոստանդնուպոլիս, Օսմանյան կայսրություն), հասարակական-քաղաքական գործիչ, խմբագիր, մանկավարժ, արևմտահայ լիբերալ-բուրժուական հոսանքի պարագլուխ։ Նախնական կրթությունն ստացել է Սկյուտարի ճեմարանում, այնուհետև ավարտել Փարիզի Ավետարանական բարձրագույն վարժարանը (1851)։ 1852 - 1884 թվականներին Կ․ Պոլսում հրատարակել է «Մասիս» պարբերականը։ 1850-ական թթ․ ծավալված «գրաբար-աշխարհաբար» գրապայքարում պաշտպանել է աշխարհաբարը, գրել այդ լեզվով հոդվածներ։
Ութուճյանը քաղաքական հարցերում չափավոր դիրք է գրավել, արձանագրելով հայ ժողովրդի ողբերգական վիճակը թուրքական բռնատիրության պայմաններում՝ նա միաժամանակ դատապարտել է ազգային-ազատագրական և հեղափոխական շարժումները, քննադատել արևմտահայ ազատամիտներին, մերժել ազգային-ազատագրական պայքարի Ստ․ Ոսկանյանի առաջադրած ծրագրերը։ 1859 թվականի մայիսին ընտրվել է Ազգային սահմանադրությունը նախապատրաստող հանձնախմբի անդամ, պաշտպանել սահմանադրությունը, սակայն դեմ է արտահայտվել սահմանադրական շարժմանը՝ վախենալով դրա ծավալումից։


== Ծանոթագրություններ ==


== Արտաքին հղումներ ==
ragmamoul.net: Պատմութեան Մէջ Այսօր. ԿԱՐԱՊԵՏ ԻՒԹԻՒՆՃԵԱՆ
Ազիմուտ

Ազիմուտ (արաբ․՝ سمت‎‎, «աս-սիմթ» (ուղղություն)), դիտման կետը նպատակակետին միացնող գծի և միջօրեականի հյուսիսային ուղղության միջև ընկած անկյունը։ Սովորաբար հաշվարկվում է ըստ ժամացույցի սլաքի ուղղության և չափվում է աստիճաններով (°) 0-ից մինչև 360։ Եթե ազիմուտը հաշվարկելիս որպես մեկնարկային ուղղություն ընդունվում է աշխարհագրական միջօրեագիծը, ապա ազիմուտը կոչվում է ճշմարիտ, մագնիսական միջօրեագծի դեպքում ազիմուտը կոչվում է մագնիսական։
Ազիմուտի օրինակն է, երկնքում աստղի դիրքի չափումն է։ Աստղը մեզ հետաքրքրող դիրքում է, չափման հարթությունը հորիզոնն է կամ ծովի մակերեսը և հաշվարկման կետը հյուսիսն է։ Այդ դեպքում ազիմուտը հյուսիսի և հորիզոնի հարթության վրա աստղի պրոեկցիայի միջև կազմած անկյուն է։
Հասկացողությունը օգտագործվում է շատ կիրառական ոլորտներում, այդ թվում նավարկման, աստղագիտության, քարտեզագրության, հանքաարդյունաբերության և հրետանու մեջ։


== Նավարկում ==
Ցամաքային նավարկման և դիրքորոշման մեջ, ազիմուտը որպես կանոն նշանակում են ալֆա, 
  
    
      
        α
      
    
    {\displaystyle \alpha }
   տառով և այն սահմանվում է, որպես հորիզոնական անկյուն, չափված ժամացույցի սլաքի ուղղությամբ, հյուսիսային գծից կամ միջօրեականից։ Ազիմուտի ավելի ընդնհանուր սահմանման մեջ այն որևէ հստակեցված չափման կետի կամ հեշտորեն գտնվող ուղղության գծի հետ կազմած հորիզոնական անկյուն է, չափված ժամացույցի սլաքի ուղղությամբ։
Ներկայումս, ազիմուտի համար հաշվարկման կետն է հանդիսանում իրական հյուսիսը, որը 0° ազիմուտն է, չնայած երբեմն կարող են գործածվել նաև այլ չափման միավորներ (գրա, միլ)։ Ամեն դեպքում, ազիմուտը չի կարող գերազանցել, շրջանագծի մեջ եղած չափման միավորների առավելագույն արժեքը, 360° շրջանագծում դա 359 աստիճան, 59 րոպե, 59 վայրկյան է (359° 59' 59")։
Օրինակ ժամացույցի սլաքի ուղղությամբ պտտվելով 360° ունեցող շրջանագծի կենտրոնում, արևելքի ազիմուտը կկազմի 90°, հարավինը 180°, արևմուտքինը 270°։ Սակայն կան բացառույթւններ՝ որոշ նավարկման համակարգերը օգտագործում են աշխարհագրական հարավը, որպես հաշվարկման կետ։ Տեսականորեն ցանկացած ուղղություն կարող է ծառայել որպես հաշվարկման կետ, եթե այն պարզ սահմանված է և հայտնի է համակարգի բոլոր օգտագործողներին։


=== Ճշմարիտ ազիմուտներ ===


== Եզրույթի այլ գործածումներ ==
Ազիմուտ եզրույթը օգտագործվում է հրետանու համակարգման մեջ։ Հրետանահին գործում, ազիմուտը սահմանվում է, որպես կրակի ուղղություն։
Ազոիմուտը օդային նավարկման մեջ սահմանվում է, որպես թռիչքի ուղղություն, հաշվարկված օդանավի դիրքից։
Մագնիսական ժապավենով սարքերում, ազիմուտը ժապավենի և (կարդացող) գլխի մեջ եղած անկյունն է։
Ձայնի տեղորոշմանը վերաբերվող փորձերի և գրականության մեջ, ազիմուտը ձայնի աղբյուրի և գլխի (աչքերի) մեջտեղով անցնող երևակայան գծի միջև կազմած անկյուն է։
Ազիմուտային արագացուցիչը նավաշինության մեջ, դա այն պռոպելերն է, որը կարող է պտտվել հորիզոնական հարթության մեջ։


== Ծանոթագրություններ ==
Ստրատիոնի դուստրը

«Ստրատիոնի դուստրը» (ռուս.՝ «Дочь Стратиона»),  խորհրդային ռազմական դրամա, որը նկարահանվել է Վասիլի Զեմլյակի «Զայրացած Ստրատիոն» (ռուս.՝ «Гневный Стратион») վեպի հիման վրա։


== Սյուժե ==
Հայրենական մեծ պատերազմ, 1943 թվական։ Անորսալի Ստրատիոնի պարտիզանական ջոկատը ոչնչացնելու համար հիտլերականները ստեղծում են կապիտան Վորոնի կեղծ ջոկատ (այդ մականունով թաքնվում է գերմանացի գործակալ Շտյուրմերը), որը «դիվերսիաներ» է իրականացնում։ Այս խաղին ակամա խառնվում է Գալինկան՝ Ստրատիոնի դուստրը, որը սիրում է «Վորոնին» և դառնում նրա կինը։ Երբ նա վերջապես հասկանում է, թե ում է տարել պարտիզանների մոտ, նա օգնում է հորը դարանակալել գերմանացիների ստորաբաժանումը, որը գնում էր պարտիզանների դեմ Շտյուրմերի ազդանշանով։ Քաջ աղջիկը իր կյանքի գնով ոչնչացնում է գեստապոականներին։


== Դերերում ==
Նիկոլայ Կրյուկով – Իվան Տիմոֆեևիչ Ստրատիոն, պարտիզանական ջոկատի հրամանատար
Լյուդմիլա Պլատոնովա – Գալինկա, Ստրատիոնի դուստրը
Վալերի Գատաև – Շտյուրմեր, նույն ինքը կապիտան Վորոն
Վիկտոր Պիմենով – Բորիս Պերեպել
Յուրի Ավերին – գերմանացի գնդապետ
Ալեքսեյ Բախար – Պավլո
Սերգեյ Դվորեցկի – Բորիս, հետախույզ
Վալերի Պանարին – Սիդոր, հետախույզ
Վասիլի Ֆուշիչ – Ստեպչուկ
Վալերի Պոգորելցև – Գրիցկո
Կոնստանտին Խուդյակով – Պետրո
Դմիտրի Օռլովսկի – Յավորինա
Վլադիմիր Վասիլև – Մանժուս
Բորիս Բատաշև – կապելմեյստեր
Վասիլի Կրասենկո – Մելնիկ Նիկոդիմ
Գեորգի Դրոզդ – գերմանացի սպա
Պարտիզաններ – Վալերի Լոբունեց, Սերգեյ Յուրտայկին, Օլեգ Ֆանդերա, Սերգեյ Գոլովանով (լուսագրերում նշված չէ), Վլադիմիր Եվչենկո (լուսագրերում նշված չէ)
Վորոնի ջոկատի մարտիկներ – Իվան Բոնդար, Նիկոլայ Զասեև-Ռուդենկո (Դերկաչ), Լև Պերֆիլով, Սերգեյ ՍիբելԷպիզոդներում – Վիկտոր Բարկով, Անատոլի Գրինևիչ, Լեոնիդ Դանչիշին, Իգոր Կուլեշով, Լև Լոբով, Յուրի Մարտինով, Վ. Պլոտնիկովա, Վ.Պոպուդրենկո։


== Նկարահանող խումբ ==
Սցենարի հեղինակներ՝ Վասիլ Զեմլակ և Վասիլի Լևին
Ռեժիսոր՝ Վասիլի Լևին և Նիկոլայ Վինգրանովսկի
Օպերատոր՝ Ֆեոդոր Սիլչենկո
Կոմպոզիտոր՝ Նիկոլայ Կարետնիկով
Նկարիչ՝ Յուրի Բոգատիրենկո


== Ծանոթագրություններ ==


== Արտաքին հղումներ ==
«Ստրատիոնի դուստրը»(անգլ.) ֆիլմը Internet Movie Database կայքում
Обзор DVD и Информация о фильме на vObzor.com
 «Ստրատիոնի դուստրը» ֆիլմը  Օդեսայի կինոստուդիայի պաշտոնական կայքում
Նեպուկներ

Նեպուկներ (լատ․՝ Oniscidea), պապուկներ, գլխավորապես ցամաքային հավասարաոտ խեցգետնակերպերի ենթակարգ։ 1—50 մմ երկարությամբ մարմինը սեղմված է մեջքա-փորային ուղղությամբ։ Գլխի վրա կան երկար անտենաներ և անտենուլներ։ Մարմնի 7 հատվածներից յուրաքանչյուրն ունի մեկ զույգ քայլող վերջավորություններ։ Փորիկի վրա ունեն 5 զույգ թիթեղավոր, երկճյուղ շնչառական վերջույթներ, որոնց թիթեղիկների միջոցով կատարվում է գազափոխանակությունը։ Փորիկի վերջին զույգ վերջավորությունները կատարում են հոտառական, հենարանային, պաշտպանական կամ ջուր ներծծող ֆունկցիա։ Բաժանասեռ են։ Բեղմնավորությունը ներքին է, զարգացումն առանց կերպարանափոխության։ Հայտնի է նեպուկների մոտ 1000 տեսակ՝ տարածված ամենուրեք, առավելապես խոնավ և տաք, ինչպես նաև չոր, բայց СаСОз-ով հարուստ վայրերում (ԽՍՀՄ-ում՝ գլխավորապես Միջին Ասիայում, Կովկասում, Ղրիմում)։ Անտառներում նեպուկները օգտակար են, նպաստում են հողառաջացմանը․ որոշ տեսակներ երբեմն վնասում են ջերմոցային և մշակովի բույսերին։ Հին Հայաստանում եղել է նեպուկ (նեպակ) անվամբ պարհակ, ըստ որի երկրագործը պարտավոր էր ոչնչացնել սահմանված քանակի միջատ։
Պետական նպաստ

Պետական նպաստ, դրամական վճարում անաշխատունակների համար առանձնացված ֆոնդերից, որպես նյութական ապահովության տեսակ վճարվում է ծերության, հիվանդության, աշխատունակության կորստի և այլ դեպքերում։ Նպաստի պետական որոշ դեպքերում լրիվ կամ մասնակիորեն փոխարինում է աշխատանքի վարձատրությանը (ժամանակավոր անաշխատունակության, հղիության ու ծննդաբերության նպաստ) կամ լրացնում հիմնական աղբյուրը (բազմազավակ և միայնակ մայրերին վճարվող ամենամսյա և միանվագ նպաստ, սակավ ապահովված ընտանիքների երեխաների, ժամկետային ծառայության զինծառայողների երեխաների համար վճարվող ամենամսյա նպաստ, ինչպես նաե երեխայի ծննդյան միանվագ նպաստ, թաղման նպաստ), կամ համարվում օգնություն՝ գոյության հիմնական միջոցներից զրկվածների համար (պետական կենսաթոշակ չստացող և գոյության միջոցների այլ աղբյուր չունեցող զառամյալներին և հաշմանդամներին, մանկությունից հաշմանդամ քաղաքացիներին վճարվող նպաստներ)։ 

Հիվանդության հետևանքով ժամանակավոր անաշխատունակ քաղաքացիներին նպաստ տրվում է աշխատունակությունը կորցնելու օրվանից մինչև առողջանալը կամ մինչև հաշմանդամությունը հաստատող բժշկաաշխատանքային փորձագիտական անձնաժողովի եզրակացությունը։
(6841) Գոտֆրիդկիրխ

(6841) Գոտֆրիդկիրխ (անգլ.՝ Gottfriedkirch), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,279106 ա. մ., առավելագույնը մոտենում է 1,969 ա. մ. հեռավորության վրա և հեռանում 2,5893 ա. մ.։ Արեգակի շուրջ մեկ ամբողջական պտույտ է կատարում 1256,74 երկրային օրվա ընթացքում, իր ուղեծրով շարժվելով միջինում 0,286456 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,67° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6841) Գոտֆրիդկիրխ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ձախ Խորաձոր (գետ)

Ձախ Խորաձոր, գետակ Հայաստանի Գեղարքունիքի մարզում, Դարանակ գետի ձախ օժանդակը։ Սկիզբ է առնում Սևանի լեռների հարավարևելյան լանջերից և Կուտական գյուղից 6 կմ արևելք միախառնվում մայր գետին։ Երկարությունը՝ 4 կմ։


== Ծանոթագրություններ ==
Կուակոս դե Յուստե

Կուակոս դե Յուստե (իսպ.՝ Cuacos de Yuste), բնակավայր և մունիցիպալիտետ Իսպանիայում։ Մտնում է Կասեռես պրովինցիայի Էստռեմադուռա ինքնավար համայնքի կազմում։ Մունիցիպալիտետը գտնվում է Լա Վեռա շրջանի կազմում։ Տարածքը զբաղեցնում է 52,6 կմ²։ Բնակչությունը՝ 908 մարդ (2010 թվականի տվյալներով)։


== Արտաքին հղումներ ==
Պաշտոնական կայք
Ֆրենկ Սինատրա Կրտսեր

Ֆրենսիս Ուայն «Ֆրենկ» Սինատրա ( անգլ.՝ Francis Wayne "Frank" Sinatra, հունվարի 10, 1944(1944-01-10), Ջերսի Սիթի, Նյու Ջերսի, ԱՄՆ - մարտի 16, 2016(2016-03-16)[…], Դեյտոնա-Բիչ, Վոլուսիա շրջան, Ֆլորիդա, ԱՄՆ), հայտնի որպես ամերիկացի երգիչ Ֆրենկ Սինատրա կրտսեր անունով, երգահան, դիրիժոր և դերասան։
Երգիչ և դերասան Ֆրանկ Սինատրայի և նրա առաջին կնոջ ՝ Նենսի Բարբատո Սինատրայի որդին,երգչուհի և դերասանուհի Նենսի Սինատրայի կրտսեր եղբայրը և հեռուստատեսային պրոդյուսեր Թինա Սինատրայի ավագ եղբայրը։


== Կենսագրություն ==


=== Վաղ տարիներ ===
Ֆրենսիս Ուայն Սինատրան ծնվել է 1944 թվականի հունվարի 10-ին, Նյու Ջերսի նահանգի Ջերսի Սիթի քաղաքում, աշխարհի ամենատարածված երգիչներից մեկի ՝ Ֆրենկ Սինատրայի ընտանիքում:Կրտսեր Սինատրան, որը տեխնիկապես "կրտսեր" չէր, սակայն, այնուամենայնիվ, հայտնի էր որպես Ֆրենկ կրտսեր, իր ողջ կյանքի ընթացքում, գրեթե չի տեսել իր հորը, որը մշտապես ճամփորդում էր կամ աշխատում էր կինոյում:Վաղ տարիքից նա երազում էր դաշնակահար և կոմպոզիտոր դառնալ:Նրա հայրը ցանկանում էր Ֆրենսիսին անվանել Ֆրանկլին Դ. Ռուզվելտի պատվին,ով իր ծննդյան ժամանակ նախագահ էր դարձել։


=== Առևանգում ===
Սինատրան առևանգվել է 19 տարեկան հասակում, 1963 թվականի դեկտեմբերի 8-ին։ Նրան ազատ են արձակել երկու օր հետո,երբ հայրը վճարել է առևանգողների կողմից պահանջվող 240,000 ԱՄՆ դոլար փրկագինը:Բարի Քինանը, Ջոնի Իրվինը և Ջո Ամսլերը շուտով բռնվել են և պատասխանատվության են ենթարկվել:Նրանց դատապարտել են երկարաժամկետ ազատազրկման ՝ առևանգման համար:Ավելի ուշ, Քինանը հանցագործության կատարման պահին ճանաչվեց անմեղսունակ, և, հետևաբար, նրա պատասխանատվություն չի կրում ։


== Կարիերա ==
Վաղ տարիքում Սինատրան ելույթ էր ունենում տեղի ակումբներում:19 տարեկանում նա դարձավ Սեմ Դոնահուի նվագախմբի վոկալիստը ։ Նա նաև զգալի ժամանակ անցկացրեց Դյուկ Էլինգտոնի հետ ՝ ուսումնասիրելով երաժշտական բիզնեսը։
Սինատրան իր վաղ կարիերայի մեծ մասն անցել է ճանապարհին:1968 թվականին նա այցելել էր 47 նահանգ և 30 երկիր, հյուր էր հայտնվել մի քանի հեռուստատեսային շոուներում , այդ թվում ՝ Քույրերի  և եղբայրների կատակերգության ժամ-ի երկու դրվագներից ՝ քրոջ ՝ Նենսիի հետ, և  իր խմբի հետ։


== Անձնական կյանք ==
Սինատրան ամուսնացել է Սինտիա Մաքմուրիի հետ 1998 թվականի հոկտեմբերի 18-ին, նրանք բաժանվել են 2000 թվականի հունվարի 7-ին։Նրանք ունեին մեկ որդի ՝ Մայքլ Սինատրան, ծնվել է 1987 թվականի մարտի 1-ին, նա հետագայում դառնում է քոլեջի պրոֆեսոր, ով 2012 թվականի դրությամբ, ապրում էր Ճապոնիայում ։


== Մահ ==
2016-ի մարտի 16-ին, Սինատրա ընտանիքը հանդես եկավ հայտարարությամբ «Ասոշիեյթիդ պրես» գործակալությանը հայտնեց,որ Սինատրան մահացել է սրտի կաթվածից ՝ 72 տարեկան հասակում Դեյտոնա լողափում, Ֆլորիդա մեկնելիս։
Սինատրան մահացավ, բայց աստղը ՝ Լիրա Ռա, շարունակում է փայլել բարձր երկնքում որը` անվանափոխվեց 1984 թվականի  դեկտեմբերին ՝ Ֆրենկ Սինատրա կրտսերի անունով։


== Երգեր ==
Սինատրան գրել է մի քանի երգ, այդ թվում.

«Համեմունք»
«Հավատացեք ինձ»
«Սև գիշեր»
«Ի՞նչ ես մտածել»
«Missy»


== Սկավառակագրություն ==
Երիտասարդ սեր վաճառքի համար (1965)
Սինատրա ընտանիքը մաղթում է ձեզ Սուրբ Ծնունդ (1968)
Համեմունք (1971)
Նրա ճանապարհը: (1972)
Լավ է (1977)
Ինչպես հիշում եմ (1996)
Այդ դեմքը: (2006)


== Ֆիլմագրություն ==


== Ծանոթագրություններ ==


== Արտաքին հղումներ ==
Սինատրա ընտանիքի պաշտոնական կայքը
Վելիկանովայի առանձնատուն

Վելիկանովայի առանձնատուն (ռուս.՝ Особняк Великановой), շենք Ռուսաստանի Դաշնության Դոնի Ռոստով քաղաքում, որը գտնվում է Սերաֆիմովիչի փողոցում (շենք թիվ 15)։ Կառուցվել է 1884-1890 թվականներին ռոստովցի ճարտարապետներ Նիկոլայ Դորոշենկոյի և Ն. Սոկոլովի նախագծով։ Ներկայումս շենքում գործում է Ռոստովի Միտրոֆան Գրեկովի անվան գեղարվեստի ուսումնարանը։ Վելիկանովայի առանձնատունն ունի մշակութային ժառանգության տարածաշրջանային նշանակության օբյեկտի կարգավիճակ։


== Պատմություն ==
1884-1890 թվականներին ռոստովցի վաճառական Սեմյոն Իվանովիչ Վելիկանովը դստեր` Պելագեայի համար կառուցել է առանձնատուն Կազանսկայա փողոցում (այժմ` Սերաֆիմովիչի փողոց)։ Այս տանը Պելագեան ապրում էր ամուսնու` քաղաքային դումայի իրավասու, լեռնային ինժեներ Մատվեյ Կոզլովի հետ։ Առանձնատունն ունեցել է 28 սենյակ, նկուղներ տարբեր ծառայությունների համար և շատրվան բակում։ Շենքի ճակատները ձևավորված են նեոդասականության ոճով։
Խորհրդային իշխանության օրոք շենքն ազգայնացվել է։ 1921 թվականին այնտեղ տեղակայվեց Ռոստովի Կարլ Մարքսի անվան պետական հանրային գրադարանը (այժմ` Դոնի պետական հանրային գրադարան)։ Լրագրող Բորիս Օլենինը դրա մասին «Մոլոտ» թերթում գրել է հետևյալը. «Վելիկանովների տոհմի տանը բնակություն են հաստատել հաստափոր կարևոր հատորներ, գրեթե թագավորական հանդերձանքով և բուռն, ծիածանի բոլոր գույներով շողշողացող հեղափոխության առաջին տարիների ամսագրեր...»։
1994 թվականին գրադարանը տեղափոխվեց նոր շենք Պուշկինի փողոցում, իսկ Վելիկանովայի առանձնատունը տրվեց Ռոստովի Միտրոֆան Գրեկովի անվան գեղարվեստի ուսումնարանին։


== Ծանոթագրություններ ==
Բոգուշովսկայա Մարյանովկա

Բոգուշովսկայա Մարյանովկա (ուկրաիներեն՝ Богушівська Марянівка), գյուղ Ուկրաինայի Վոլինի մարզի Ռոժիշչեի շրջանում։
2001 թվականի տվյալներով Բոգուշովսկայա Մարյանովկա գյուղում բնակվում էր 63 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հարավաֆրիկյան Հանրապետության գրականություն

Հարավաֆրիկյան Հանրապետության գրականությունն իրենից ներկայացնում է ազգային տասնմեկ լեզվով գրված ստեղծագործություններ։ Առավել հաճախ հանդիպում են անգլերենն ու աֆրիկաանսը։ Դրանցից բացի գործածվում են նաև բանտու, նամա (հոտենտոտներ) և կոյսանսական (բուշմենական) լեզուները։


== Պատմություն ==

Հարավային Աֆրիկայի գրականությունը հայտնի է նախագաղութային ժամանակներից առաջ, ժողովրդական բանավոր ստեղծագործության տեսքով։ Դրան են վերագրվում զուլուսների հեքիաթները, առածները և ասացվածքները, բուշմենների և հոտենտոտների լեգենդները և պատմությունները։ Գաղութատիրության ընթացքում առաջացել է հերոսական դյուցազներգությունը։ 
19-րդ դարից սկսած, տեղացի ժողովուրդների գրերի ներդրմանը զուգահեռ, Հարավային Աֆրիկայում ի հայտ է եկել գրավոր գրականությունը։ Առաջին հրատարակված ստեղծագործություններից է Թոմաս Մոֆոլոյի՝ սեսոտո լեզվով գրված «Չակա» վեպը (1925 թվական)։ 
19-րդ դարի վերջին և 20-րդ դարի առաջին կեսին Հարավային Աֆրիկայի գրականության մեջ ակտիվացել է հակագաղութատիրական թեման։ Դա վերաբերել է ինչպես արձակին, այնպես էլ պոեզիային։ Այդ ժամանակաշրջանի հայտնի հեղինակներից է Օլիվիա Շրայները (նրա գրչին է պատկանում հարավաֆրիկյան առաջին խոշոր ստեղծագործությունը՝ «Աֆրիկական ֆերմա» վեպը, 1883 թվական)։ 1939 թվականին երևան է եկել Ռոբերտ Զլոմոյի՝ առաջնորդ Չակայի մասին պատմող վեպը՝ իսիզուլու լեզվով։ Երկրորդ համաշխարհային պատերազմից հետո, ապարտհեյդի ռեժիմի հաստատմանը զուգահեռ, առաջ են եկել մի խումբ հեղինակներ, որոնց ստեղծագործությունները բողոք են արտահայտել տիրող կարգերի դեմ։ Նրանցից են Պիտեր Աբրահամսը, Հարի Բլումը, Ալեքս Լա Գուման, Նադին Գորդիմերը։ 
1991 թվականին Նադին Գորդիմերը դարձել է գրականության Նոբելյան մրցանակ ստացած առաջին հարավաֆրիկացի հեղինակը։ 2003 թվականին նոբելյան մրցանակ է ստացել Ջոն Մաքսվելլ Կուտզեն։ 
1995 թվականին Հարավաֆրիկյան Հանրապետության առաջին սևամորթ նախագահ Նելսոն Մանդելան հրապարակել է «Երկար ճանապարհ դեպի ազատություն» ինքնակենսագրական վիպակը։


== Ժամանակակից հեղինակներ ==
Հարավային Աֆրիկայի ժամանակակից գրականությունը ներկայացնում են 20–րդ դարի վաստակավոր հեղինակները՝ Նադին Գորդիմերը (2003 թվականին լույս է տեսել նրա պատմվածքների նոր ժողովածուն՝ «Ձեռքբերում» վերնագրով) և Ջոն Մաքսվել Կուտզեեն (2013 թվականին հրապարակել է «Հիսուսի մանկությունը» վեպը)։ Հարավաֆրիկյան Հանրապետության սահմաններից դուրս հայտնի հեղինակներից են Անտյե Կրոգը, Դալեն Մեթին, Սմիթ Ուիլբուրը։ 
Հարավային Աֆրիկայի հայտնի պոետներն են Բրեյտեն Բրեյտենբախը, Մորգան Վալի Սերոտեն։ 
2006 թվականից Քեյփթաունում անց է կացվում գրքի միջազգային տոնավաճառ։


== Ծանոթագրություններ ==


== Գրականություն ==
Южно-Африканская Республика // Большая советская энциклопедия : [в 30 т.] / гл. ред.  А. М. Прохоров. — 3-е изд. — М. : Советская энциклопедия, 1969—1978.
Լուկիոս Տարքվինիոս Հին

Լուկիոս Տարքվինոս Հին կամ Տարքվինիոս Ավագ, հռոմեական ավանդության համաձայն Հին Հռոմի 5-րդ թագավորը (մ.թ.ա. 615—578)։ Ծագումով էտրուսկ։ Նրան վերագրվում է շինարարական լայն գործունեություն (ֆորումի տեղ հատկացնելը, ջրանցքի, Կապիտոլիական Ցուպիտերի տաճարի, կրկեսի կառուցում), ինչպես նաև հաջող պատերազմները սաբինների և լատինների դեմ, Հռոմում էտրուսկյան սովորույթների և պաշտամունքների ներմուծումը։


== Ծանոթագրություններ ==
Խանդրինի առանձնատուն

Խանդրինի առանձնատուն (ռուս.՝ Особняк Хандрина), հինավուրց առանձնատուն ՌԴ Ռոստովի մարզի Տագանրոգ քաղաքում (Ալեքսանդրովսկայա փողոց, 56), 1870-ական թվականների ճարտարապետության հուշարձան։


== Պատմություն ==
Խանդրինի առանձնատունը կառուցվել է Տագանրոգի պատվավոր քաղաքացի, գործարար Ե. Ա. Խանդրինի պատվերով 1870 թվականին՝ ճարտարապետ Տենիշևի նախագծով։ Ըստ «Անշարժ գույքի գույքագրման և գնահատման ցանկի»՝ 1873-1916 թվականներին տան սեփականատերեր են եղել միայն Խանդրինների ընտանիքի անդամները. 1898 թվականից՝ տիտուլյար խորհրդական (9-րդ դասի աստիճանավոր) Անտոն Խանդրինը։ Հոկտեմբերյան հեղափոխությունից առաջ Խանդրինների ընտանիքը մեկնել է Խարկով։
Հեղափոխությունից հետո շենքում տեղակայված էր քաղաքային ռազմական պարետությունը։ 1920 թվականին շենքը փոխանցվեց կոմունալ տնտեսության քաղաքային բաժնին։ Ճակատից հանվեց ազնվական տոհմի զինանշանը և քանդակը։ Շենքում գտնվում էին խնամազուրկ երեխաների ընդունիչ կետ, երաժշտական դպրոց։ 1976 թվականի վերականգնողական աշխատանքներից հետո Խանդրինի նախկին առանձնատանը բացվեց Տագանրոգի պատկերասրահը։


== Ճարտարապետություն ==
Շենքը մեկևկեսհարկանի է։ Ճակատը հագեցած է արտահայտիչ դեկորով։ Գեղարվեստական ընդհանուր կոմպոզիցիայում առկա են կլասիցիզմի, բարոկկոյի, Վերածննդի տարրեր։ Կորնթական օրդերի սյունագլուխները, կանելյուրներով սյուները, ճակտոնը պսակում էին քանդակագործական խմբեր (կորսված են)։ Գլխավոր մուտքի վերևում Խանդրինների ազնվական տոհմի զինանշանն էր։ Շենքի ներքին ինտերիերն աչքի էր ընկնում դեկորատիվ հարուստ ծեփվածքներով։ Դրանց լրացնում էին ճոխ ջահերը, հախճասալիկային բուխարիները, մանրահատակը, կաղնե դռները։ Դեպի բակ էր դուրս գալիս փորագրված սյուներով փայտե պատշգամբը։ Բակում կար մրգատու այգի։ Ինքնատիպ ճարտարապետությամբ առանձնանում էր նույնիսկ կառքամառանի շենքը, որը պահպանվել է մինչև մեր օրերը։


== Ծանոթագրություններ ==
Դալբերտ Էնրիկե

Դալբերտ Էնրիկե (պորտ.՝ Dalbert Henrique, սեպտեմբերի 8, 1993(1993-09-08), Բարրա Մանսա, Ռիո դե Ժանեյրո, Բրազիլիա), բրազիլացի պրոֆեսիոնալ ֆուտբոլիստ։ Ներկայումս Ինտեր Միլանից վարձավճարով հանդես է գալիս Ֆիորենտինայի կազմում։ Խաղում է ձախ պաշտպանի դիրքում։


== Ակումբային կարիերա ==


=== Ակադեմիկու Վիզեու ===
Ֆուտբոլիստի կարիերան Դալբերտը սկսեց Բրազիլիայում և 2013 թվականին տեղափոխվեց Ակադեմիկու Վիզեու։ Իր պրոֆեսիոնալ դեբյուտը նշեց 2014 թվականի փետրվարի 9-ին՝ Ունիան Մադեյրայի դեմ խաղում։ Իր առաջին գոլը խփեց 2014 թվականի հուլիսի 27-ին՝ Պորտուգալիայի լիգայի գավաթի Պորտիմոնենսիի դեմ խաղում։ Առաջին գոլը առաջնությունում խփեց 2015 թվականի հունվարի 4-ին՝ Դեսպորտիվո Ավեշի դեմ խաղում։ Ակադեմիկու Վիզեուի կազմում Դալբերտը անցկացրեց 45 հանդիպում՝ դառնալով 2 գոլի և 3 գոլային փոխանցման հեղինակ։


=== Վիտորիա Գիմարայնշ ===
2015 թվականի հունիսի 26-ին Դալբերտը տեղափոխվեց Վիտորիա Գիմարայնշ։ Իր դեբյուտը Պորտուգալիայի առաջնությունում նշեց սեպտեմբերի 27-ին՝ Բրագայի դեմ խաղում։ 2016 թվականի ապրիլի 17-ին բրազիլացին հեռացվեց խաղադաշտից Մարիտիմուի դեմ խաղում՝ կարմիր քարտ ստանալով հանդիպման 12-րդ րոպեին։ Մայիսի 14-ին նա գոլային փոխանցման հեղինակ դարձավ Արոկայի դեմ խաղում, իսկ հանդիպումն ավարտվեց 2-2 հաշվով։ 2015-16 մրցաշրջանում Դալբերտը անցկացրեց 27 հանդիպում։


=== Նիս ===
2016 թվականի հուլիսի 13-ին Դալբերտը 2 միլիոն եվրոյի դիմաց տեղափոխվեց Նիս։ Իր դեբյուտը ակումբի կազմում նշեց օգոստոսի 14-ին՝ Ռենի դեմ խաղում։ Առաջին հանդիպումը եվրոպական առաջնություններում անցկացրեց սեպտեմբերի 15-ին՝ Եվրոպայի Լիգայի Շալկե 04-ի դեմ խաղում։ Նոյեմբերի 20-ին բրազիլացին տվեց Սենտ Էտիենի դեմ խաղի միակ գոլի գոլային փոխանցումը՝ օգնելով իր թիմին հաղթել 1-0 հաշվով։ Նիսի կազմում Դալբերտը անցկացրեց 40 հանդիպում բոլոր մրցաշարերում՝ դառնալով 4 գոլային փոխանցման հեղինակ։


=== Ինտեր Միլան ===
2017 թվականի օգոստոսի 9-ին Դալբերտը 5 տարվա պայմանագիր կնքեց Ինտեր Միլանի հետ։ Ակումբը նրա համար վճարեց 20 միլիոն եվրո։ Իր դեբյուտը Ինտերի կազմում նշեց օգոստոսի 26-ին՝ փոխարինելով Յուտո Նագատոմոյին Ռոմայի դեմ խաղում։ Առաջին հանդիպումը թիմի մեկնարկային կազմում անցկացրեց սեպտեմբերի 10-ին՝ ՍՊԱԼ-ի դեմ խաղում։ Իր առաջին գոլը Ինտերի կազմում խփեց 2019 թվականի հունվարի 13-ին՝ Իտալիայի գավաթի Բենևենտոյի դեմ խաղում։ 2018-19 մրցաշրջանում Դալբերտը անցկացրեց 12 հանդիպում՝ դառնալով 1 գոլի և 1 գոլային փոխանցման հեղինակ։
2019 թվականի օգոստոսի 28-ին Դալբերտը, որպես Քրիստիանո Բիրագիի տրանսֆերի մաս, 1 տարվա վարձավճարով միացավ Ֆիորենտինային։ Իր դեբյուտը ակումբի կազմում նշեց սեպտեմբերի 1-ին՝ փոխարինելով Միլան Բադելին Ջենոայի դեմ խաղում և այս խաղում դառնալով գոլային փոխանցման հեղինակ։


== Կարիերայի վիճակագրություն ==


=== Ակումբային վիճակագրություն ===
2019 թվականի հոկտեմբերի 12-ի դրությամբ


== Ծանոթագրություններ ==


== Արտաքին հղումներ ==
Դալբերտի պաշտոնական Ֆեյսբուքի էջը
Դալբերտի պաշտոնական Ինստագրամի էջը
Դալբերտը transfermarkt-ում
Դալբերտը soccerbase.com-ում
Դալբերտը WhoScored.com կայքում
Դալբերտը Ինտեր Միլանի պաշտոնական կայքում Archived 2018-03-11 at the Wayback Machine.
Դալբերտը Լիգա 1-ի պաշտոնական կայքում Archived 2019-08-22 at the Wayback Machine.
Դալբերտը ՈՒԵՖԱ-ի պաշտոնական կայքում
Օդրիե

Օդրիե (ֆր.՝ Audrieu), համայնք Ֆրանսիայի Ստորին Նորմանդիա մարզի Կալվադոս գավառում:
Բնակչությունը 2010 թվականի դրությամբ կազմում է 1042 մարդ, բնակչության խտությունը` 92.13 մարդ/կմ²: Բնակավայրը զբաղեցնում է 11.31 կմ² տարածք:


== Աշխարհագրություն ==
Գտնվում է Փարիզ քաղաքից 220 կմ արևմուտք, Կան քաղաքից` 17 կմ արևմուտք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 671 աշխատունակ (15-64 տարեկան)  բնակիչ, որոնցից ակտիվ էին 513-ը, իսկ ոչ ակտիվները` 158: Ակտիվության ցուցանիշը կազմում է 76,5 %: 513 աշխատունակ մարդկանցից աշխատել է 466 անձ (251 տղամարդ և 215 կին): Գործազուրկ են եղել 47 անձ (18 տղամարդ և 29 կին): 158 անաշխատունակներից 59-ը եղել են աշակերտներ կամ ուսանողներ, 62-ը` թոշակառուներ, իսկ 37-ը չեն աշխատել տարբեր պատճառներով:


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Միսկին

Միսկին, գյուղ Արևմտյան Հայաստանում, Բիթլիսի վիլայեթի Սղերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բոլշոե Անդոսովո

Բոլշոե Անդոսովո (ռուս.՝ Большое Андосово), գյուղ Ռուսաստանի Նիժնի Նովգորոդի մարզի Պիլնինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արչիլ Գոմիաշվիլի

Արչիլ Գոմիաշվիլի (վրաց.՝ არჩილ გომიაშვილი, մարտի 23, 1926(1926-03-23), Ճիաթուրա, Իմերեթի մարզ, Վրաստան - մայիսի 31, 2005(2005-05-31), Մոսկվա, Ռուսաստան), վրացի խորհրդային և ռուսական թատրոնի և կինոյի դերասան, գործարար, Վրացական ԽՍՀ ժողովրդական արտիստ (1966 թ.):


== Կենսագրություն ==
Արչիլ Գոմիաշվիլին ծնվել է վրացական Ճիաթուրա քաղաքում։ 1940-1942 թվականներին սովորել է Թբիլիսիում գտնվող գեղարվեստի ակադեմիային կից տեխնիկումում։ Հրապուրված լինելով թատրոնով, այնուհետև ընդունվել է Մոսկվայի գեղարվեստական ակադեմիական թատրոնին (ՄԳԱԹ) կից դպրոց-ստուդիա։ Մի քանի տարի սովորելուց հետո վերադարձել է Թբիլիսի և ընդգրկվել Վրաստանի Կոնստանտին Մարջանիշվիլու անվան ակադեմիաական թատրոնի խմբի մեջ։ 1958 թվականին մեկնել է Փոթի, աշխատել Գեորգի Էրիսթավիի անվան թատրոնում, իսկ հետո` Թբիլիսիի Ալեքսանդր Գրիբոյեդովի անվան ռուսական դրամատիկական թատրոնում։
Փոթիում նա բեմադրել է Իլյա Իլֆի և Եվգենի Պետրովի «Ոսկե հորթը» վեպի մոտիվներով` «Օստապ Բենդերի արկածները» ներկայացումը։ Այն մեկ դերասանի թատերական ներկայացում էր, որտեղ նա կատարել է ոչ միայն Մեծ Կոմբինատորի, այլ նաև ընդհատակյա միլիոնատեր Կորեյկոյի, Պանիկովսկու, Բալագանովի և նույնիսկ Զոսյա Սինիցկայայի դերերը։
Այնուամենայնիվ Արչիլ Գոմիաշվիլին համաժողովրդական ճանաչման արժանացավ 1971 թվականին, երբ նկարահանվեց Լեոնիդ Գայդայի «12 աթոռ» կատակերգությունում` կատարելով Օստապ Բենդերի դերը։ Երկու տարի անց նա Լենկոմ թատրոնի դերասան էր, իսկ մի քանի տարի անց տեղափոխվել է Մոսկվայի Ալեքսանդր Պուշկինի անվան դրամատիկական թատրոն։
1990 թվականին Արչիլ Գոմիաշվիլին «Սիթի-բիզնես» բաժնետիրական ընկերության նախագահն էր, իսկ 1992 թվականին Մոսկվայում բացել է «Ոսկե Օստապ» ակումբը։


== Անձնական կյանքը ==
Արչիլ Գոմիաշվիլին ամուսնացել է երեք անգամ և ունի չորս երեխա` երկու որդի և երկու դուստր։ Նրա դուստրերից մեկը` Նինա Գոմիաշվիլին նույնպես դերասանուհի է։ Երրորդ կինը` ՌԽՖՍՀ վաստակավոր արտիստ Տատյանա Օկունևսկայան էր։
2004 թվականին Արչիլ Գոմիաշվիլիի մոտ ախտորոշվել էր թոքերի քաղցկեղ։ Նա մահացել է Մոսկվայում, 2005 թվականի մայիսի 31-ին։ Թաղված է Տրոեկուրովյան գերեզմանատանը։


== Ֆիլմագրություն ==


== Ծանոթագրություններ ==
Զեմեևո

Զեմեևո (ռուս.՝ Земеево, բաշկիրերեն՝ Йәмәй), գյուղ Ռուսաստանի, Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 136 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քարահունջի պատմության և մշակույթի անշարժ հուշարձանների ցանկ (Սյունիքի մարզ)

Այս հոդվածը ներկայացնում է Սյունիքի մարզի Քարահունջ գյուղի պատմության և մշակույթի հուշարձանների ցանկը, որը 2002 թվականին հաստատվել է ՀՀ կառավարության կողմից։ Ցանկում ներառված է ընդամենը 58 հուշարձան (46 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
(8996) Ուեյնէդվարդս

(8996) Ուեյնէդվարդս (անգլ.՝ Waynedwards), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 1-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 3,084729 ա. մ., առավելագույնը մոտենում է 2,6546 ա. մ. հեռավորության վրա և հեռանում 3,5149 ա. մ.։ Արեգակի շուրջ մեկ ամբողջական պտույտ է կատարում 1978,9 երկրային օրվա ընթացքում, իր ուղեծրով շարժվելով միջինում 0,181919 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,96° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8996) Ուեյնէդվարդս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալբերտ Կարապետյան

Ալբերտ Ռուբենի Կարապետյան (1972 հուլիսի 19, Ստեփանակերտ, 1994 հունվարի 10, Աղդամի շրջան), հայ ազատամարտիկ։


== Կենսագրություն ==
Ծնվել է 1972 թվականի հունիսի 19-ին, Ստեփանակերտ քաղաքում։ Ավարտել է թիվ 9 միջնակարգ դպրոցը։ Աշխատել է կոշկի ֆաբրիկայում։ Անդամագրվել է ԻՊՈՒ-ի թիվ 9 վաշտում։ Մարտական մկրտությունը ստացել է Կրկժանում։ Վիրավորվել է Մարտակերտի շրջանի Վաղուհաս գյուղի ազատագրման ժամանակ։ Մասնակցել է բազում մարտերի։
Զոհվել է 1994 թվականի հունվարի 10-ին Վարանդայում։ Հետմահու պարգևատրվել է ՀՀ «Արիության համար» մեդալով։ Ամուսնացած չէր։ Հանգչում է Ստեփանակերտի քաղաքային գերեզմանատանը։


== Ծանոթագրություններ ==
Ալբերտ (փողոց)

Անվան այլ կիրառումների համար տե՛ս՝ Ալբերտ (այլ կիրառումներ)Ալբերտ Փողոց (անգլ.՝ Albert Street) (Ottawa Road #42), Կանադայի Օտտավա քաղաքի կենտրոնական միակողմանի փողոց։ Ձգվում է քաղաքի արևմուտքից արևելք։ Նրանով են անցնում Օտտավայի քաղաքային փոխադրամիջոցները։
Սկսվում է արևմուտքում Էլգին փողոցից, որտեղ համարվում է Մակկենզի արքա կամուրջի շարունակությունը, կամրջի երթևեկությունը գնում է դեպի Ալբերտ փողոց։ Էլգին և Ալբերտ փողոցի խաչմերուկից դեպի արևելք գտնվում է կոնֆեդերացիայի այգին և մշակույթի ազգային կենտրոնը։
Ալբերտ փողոցի երկայնքով գտնվում են երկնաքերներ և խոշոր գրասենյակային կենտրոններ, այնպիսին ինչպես «Սահմանադրության հրապարակ» կենտրոնը։ Ավելի ներքև օր–օրի կառուցվում են բնակելի շենքեր։ Ալբերտ փողոցի վրա գտնվում է մի կառույց, որտեղ մինչ վերջին օրերս գտնվում էր Օտտավաի ավագ տեխնիկական ուսումնարանը։
Բրոնսոն պողոտայի մոտ Ալբերտ փողոցը թեքվում է դեպի հարավ և իջնում է «Այծ Դայակի Բլուրից» (անգլ.՝  Nanny Goat Hill)։ Այդ տարածքում Ալբերտ փողոցը դառնում է երկկողմանի։
Մինչ 2006 թ. Ալբերտ փողոցը վերջանում էր Բուտ փողոցի արևմուտքում, որտեղ միավորվում էր Վելինգտոն փողոցին։ Ընդունվեց որոշում փոխել փողոցի ուղղությունը և այժմ այն անցնում է Կանադայի պատերազմի թանգարանի մոտով։ Այդ իսկ պատճառով Ալբերտ փողոցը անցնում է Բեյվյում ավտոբուսային տերմինալի մոտով, որից հետո անցնում է Սկոտ փողոց։
396

396 թվական,  նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 396 թվականն է, 
IV դարի 96-րդ տարին։


== Դեպքեր ==


== Ծնունդներ ==


== Մահեր ==
(6367) 1982 FY2

(6367) 1982 FY2, աստերոիդ աստերոիդների հիմնական գոտում։ Հայտնաբերվել է 1982 թվականի մարտի 18-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,207547 ա. մ., առավելագույնը մոտենում է 2,0134 ա. մ. հեռավորության վրա և հեռանում 2,4017 ա. մ.։ Արեգակի շուրջ մեկ ամբողջական պտույտ է կատարում 1198,02 երկրային օրվա ընթացքում, իր ուղեծրով շարժվելով միջինում 0,300496 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6367) 1982 FY2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հույս (ամսագիր, Մելբուռն)

Անվան այլ կիրառումների համար տե՛ս՝ Հույս (այլ կիրառումներ)Հույս, կրոնական ամսագիր։ Առաջին անգամ Լույս է տեսնում 1966 թվականին, Մելբուռնում։ Պատասխանատուն է Մելբուռնի եկեղեցու վարչությունը։ Հրատարակում է խմբագրական մարմինը։
Սերգեյ Սերգեև

Սերգեյ Նիկոլաևիչ Սերգեև (ուկրաիներեն՝ Сергій Миколайович Сергєєв, հունվարի 14, 1893(1893-01-14), Թիֆլիս, Ռուսական կայսրություն - մարտի 9, 1962(1962-03-09), Կիև, Ուկրաինական ԽՍՀ, ԽՍՀՄ), բալետի խորհրդային արտիստ և բալետմայստեր։ Ուկրաինական ԽՍՀ ժողովրդական արտիստ։


== Կենսագրություն ==
Ավարտել է Թիֆլիսի Մ․ Պերինիի բալետի ստուդիան։ 1919 թվականից՝ Թիֆլիսի օպերայի և բալետի թատրոնի մենապարող, 1925 թվականից՝ բալետմայստեր, 1927-1938 թվականներին՝ Սվերդլովսկի օպերայի և բալետի թատրոնի բալետմայստեր։
Բեմադրություններից են՝ Գլիերի «Կարմիր կակաչ» (1930 թվական), Չայկովսկու «Կարապի լիճը» (1931 թվական), «Քնած գեղեցկուհին» (1937 թվական), «Կառնավալ» (ըստ Լիստի և Գլազունովի երաժշտության, 1938 թվական), Դելիբի «Կոպելիա» (1938 թվական, բոլորն էլ՝ Սվերդլովսկ), Ասաֆևի «Բասչիսարայի շատրվանը» (1939 թվական, Թբիլիսի)։
1940-1962 թվականներին (1942—1953 թվականներին՝ գլխավոր բալետմայստեր)՝ Կիևի Շևչենկոյի անվան Ուկրաինայի օպերայի և բալետի թատրոնի բալետմայստեր․ բեմադրել է Մ․ Բալանչիվաձեի «Լեռների սիրտը» (1940 թվական), Սկորուլսկու «Անտառային երգ», Գլազունովի «Ռայմոնդա» (երկուսն էլ՝ 1946 թվականին), Խաչատրյանի «Գայանե» (1947 թվական), Պունիի «Էսմերսլդա», Պրոկոֆևի «Մոխրոտը» (երկոսն էլ՝ 1948 թվականին), Սվեչնիկովի «Մարուսյա Բոգսսլավկա» (1951 թվական) և այլ բալետներ։
1924 թվականին բեմադրել է Լենինականի օպերապերետային խմբի Թիֆլիսում կայացած հյուրախաղային ներկայացումների պարեր, 1951 թվականին, Երևանի օպերայի և բալետի թատրոնում՝ «Խանդութ»-ը (ըստ Սպենդիարյանի երաժշտության)։
Սերգեևի ստեղծագործությունը սկզբունքային նշանակություն է ունեցել Ուկրաինայի բալետի գեղարվեստական առանձնահատկության ձևավորման համար։
Դանիշմենդ

Անվան այլ կիրառումների համար տե՛ս՝ Դանիշմենդ (այլ կիրառումներ)Դանիշմենդ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Քասկեյդ շրջան (Մոնտանա)

Քասկեյդ շրջան (անգլ.՝ Cascade County), ԱՄՆ Մոնտանա նահանգի 56 վարչական միավորներից մեկը։ Ընդհանուր տարածությունը 6.988 կմ² է, բնակչությունը՝ 80.357 մարդ (2000 թ. տվյալներով)։ Շրջկենտրոնն է Գրեյտ Ֆոլս բնակավայրը։ Կազմավորվել է 1887 թ.։
Կրեսի ան Պոնտիե

Կրեսի ան Պոնտիե (ֆր.՝  Crécy-en-Ponthieu), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 1594 մարդ, բնակչության խտությունը` 28.19 մարդ/կմ²։ Բնակավայրը զբաղեցնում է 56.55 կմ² տարածք։


== Աշխարհագրություն ==
Գտնվում է Փարիզ քաղաքից 160 կմ հյուսիս, Ամյեն քաղաքից 50 կմ հյուսիս-արևմուտք։


== Բնակչություն ==


== Տնտեսություն ==
2010 թվականին ուներ 902 աշխատունակ (15-64 տարեկան)  բնակիչ, որոնցից ակտիվ էին 627-ը, իսկ ոչ ակտիվները` 275։ Ակտիվության ցուցանիշը կազմում է 69,5 %։ 627 աշխատունակ մարդկանցից աշխատել է 533 անձ (306 տղամարդ և 227 կին)։ Գործազուրկ են եղել 94 անձ (47 տղամարդ և 47 կին)։ 275 անաշխատունակներից 68-ը եղել են աշակերտներ կամ ուսանողներ, 94-ը` թոշակառուներ, իսկ 113-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մատիաս Կրանևիտեր

Կլաուդիո Մատիաս Կրանևիտեր (իսպ.՝ Claudio Matías Kranevitter, մայիսի 21, 1993, Սան Միգել դե Տուկուման), արգենտինացի ֆուտբոլիստ, Արգենտինայի հավաքականի և Ատլետիկո Մադրիդի կիսապաշտպան։


== Ակումբային կարիերա ==
Կրանևիտերը համարվում է Ռիվեր Փլեյտ ակումբի ֆուտբոլային դպրոցի սան։ 2012 թվականի դեկտեմբերի 3-ին Լանուսի դեմ խաղում նա դեբյուտեց արգենտինական Պրեմիերայում։
2015 թվականի ամռանը Մատիասը տեղափոխվեց իսպանական Ատլետիկո Մադրիդ։ Տրանսֆերի արժեքը կազմեց 8 մլն եվրո։ Խաղային պրակտիկա ձեռք բերելու համար կեստարյա վարձակալական իրավունքներով վերադարձավ Ռիվեր Փլեյտ։ 2016 թվականի սկզբին Կրանևիտերը միացավ Ատլետիկոյին։ Փետրվարի 14-ին Խետաֆեի դեմ խաղի երկրորդ խաղակեսում փոխարինելով Ֆեռնանդո Տոռեսին՝ նա նշեց իր նորամուտը Լա Լիագում։


== Միջազգային կարիերա ==
2013 թվականին Արգենտինայի ֆուտբոլի երիտասարդական հավաքականում մասնակցել է տանը կայացած Հարավային Ամերիկայի երիտասարդական առաջնությանը։ Մրցաշարում խաղացել է Չիլիի, Պարագվայի և Բոլիվիայի դեմ։
2015 թվականի սեպտեմբերի 5-ին Բոլիվիայի ազգային հավաքականի դեմ ընկերական խաղում նշել է իր նորամուտը Արգենտինայի ազգային հավաքականում։


== Ձեռքբերումներ ==
Ակումբային
 Ռիվեր Փլեյտ

Արգենտինայի չեմպիոն՝ Ֆինալ 2014
Հարավամերիկյան գավաթ՝ 2014
Հարավամերիկյան Ռեկոպա՝ 2015
Լիբերտադորեսի գավաթ՝ 2015


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում
Պրոֆիլը worldfootball.net կայքում